En Arxikos Politis: Ψηφίστηκε στην αρμόδια Επιτροπή κατά πλειοψηφία επί της αρχής το νομοσχέδιο για την κινητικότητα
Διαφωνίες εκφράστηκαν από την αντιπολίτευση, καθώς και επιμέρους παρατηρήσεις και προτάσεις, τις οποίες η υπουργός Όλγα Γεροβασίλη διαβεβαίωσε ότι θα εξετάσει προσεκτικά μέσω των πρακτικών, και όπου υπάρχει η δυνατότητα θα προχωρήσει σε διορθώσεις. Όπως τονίστηκε, παρά τις κυβερνητικές διακηρύξεις για πάταξη των πελατειακών σχέσεων, τα τέσσερα από τα επτά μέλη της Κεντρικής Επιτροπής Κινητικότητας (ΚΕΚ) είναι άμεσα ή έμμεσα ελεγχόμενα από τον εκάστοτε υπουργό, ενώ απουσιάζουν τα αντικειμενικά κριτήρια για την αποδοχή ή όχι των αιτημάτων για μεταθέσεις.
Ως «ρουσφετολογικό μηχανισμό σε εκσυγχρονισμένη μορφή» χαρακτήρισε το νέο σύστημα κινητικότητας ο ειδικός αγορητής του Ποταμιού Κωνσταντίνος Μπαργιώτας, ο οποίος προέβλεψε ότι θα παραπεμφθεί στις καλένδες, καθώς δεν τίθεται χρονοδιάγραμμα εφαρμογής.
Από την πλευρά του, ο ειδικός αγορητής των Ανεξάρτητων Ελλήνων, Αθανάσιος Παπαχριστόπουλος, εκτίμησε ότι η νέα κινητικότητα θα συμβάλει στην ανακατανομή προσωπικού προς όφελος του Δημοσίου και του πολίτη, και ανέφερε ως παράδειγμα το ΤΣΑΥ, του οποίου ο διοικητής ζητεί - όπως ανέφερε - 20 υπαλλήλους ώστε να εκδίδονται οι συντάξεις μετά από τρεις μήνες αντί για τρία χρόνια.
Την άποψή τους για το νομοσχέδιο για την κινητικότητα εξέφρασαν και οι φορείς.
http://www.eklogika.gr/news/PShfisthke-kata-pleiopshfia-epi-ths-arxhs-to-nomosxedio-gia-thn-kinhtikothta-23-11-2016